CELEX: 62013CA0100
Language: ro
Date: 2014-10-16 00:00:00
Title: Cauza C-100/13: Hotărârea Curții (Camera a zecea) din 16 octombrie 2014 – Comisia Europeană/Republica Federală Germania [Neîndeplinirea obligațiilor de către un stat membru — Libera circulație a mărfurilor — Reglementare a unui stat membru care impune ca anumite materiale de construcții care poartă marca de conformitate CE să fie conforme cu normele naționale suplimentare — Liste de norme de construcție ( „Bauregellisten” )]

22.12.2014   
            
            
               RO
            
            
               Jurnalul Oficial al Uniunii Europene
            
            
               C 462/5
            
         Hotărârea Curții (Camera a zecea) din 16 octombrie 2014 – Comisia Europeană/Republica Federală Germania
   (Cauza C-100/13) (1)
   
   ([Neîndeplinirea obligațiilor de către un stat membru - Libera circulație a mărfurilor - Reglementare a unui stat membru care impune ca anumite materiale de construcții care poartă marca de conformitate CE să fie conforme cu normele naționale suplimentare - Liste de norme de construcție („Bauregellisten”)])
   (2014/C 462/08)
   Limba de procedură: germana
   
      Părțile
   
   
      Reclamantă: Comisia Europeană (reprezentanți: G. Wilms și G. Zavvos, agenți)
   
      Pârâtă: Republica Federală Germania (reprezentanți: T. Henze și K. Petersen, agenți)
   
      Dispozitivul
   
   
               1)
            
            
               Prin impunerea, prin intermediul listelor de norme de construcție vizate de codurile de construcție prevăzute de Landuri, în privința materialelor de construcții vizate de normele armonizate EN 681-2:2000 „Garnituri de etanșare de cauciuc. Cerințe de material pentru garnituri de etanșare a îmbinărilor de țevi utilizate în domeniul apei și canalizării. Partea 2: Elastomeri termoplastici”, EN 13162:2008, „Produse termoizolante pentru clădiri. Produse fabricate din vată minerală (MW) – Specificaţie” și EN 13241-1, „Uși pentru uz industrial, comercial și pentru garaje. Standard de produs. Partea 1: Produse fără caracteristici de rezistență la foc sau protecție la fum” și care poartă marca „CE”, unor cerințe suplimentare pentru accesul efectiv al acestor materiale pe piață și pentru utilizarea lor pe teritoriul german, Republica Federală Germania nu și-a îndeplinit obligațiile care îi reveneau în temeiul articolului 4 alineatul (2) și al articolului 6 alineatul (1) din Directiva 89/106/CEE a Consiliului privind apropierea actelor cu putere de lege și a actelor administrative ale statelor membre referitoare la materialele de construcții, astfel cum a fost modificată prin Regulamentul (CE) nr. 1882/2003 al Parlamentului European și al Consiliului din 29 septembrie 2003.
            
         
               2)
            
            
               Obligă Republica Federală Germania la plata cheltuielilor de judecată.
            
         
      (1)  JO C 114, 20.4.2013.